BELA ŽENA
Ova priča govori o ženi koja je stopirala na mračnim i zapuštenim cestama. Uvijek je čekala u vjenčanici. Jedni kažu da je poginula u prometnoj nesreći dok je putovala na medeni mjesec, a drugi kažu da je učinila samoubojstvo tik prije vjenčanja. Djed mi je ispričao priču svojeg prijatelja, a priča kaže ovako:
[bookmark: _GoBack]„Dok sam jednom putovao u večernjim satima iz Đurđevca u Šemovce, dogodilo mi se zbilja nešto neobično. Na cesti nije bilo nikoga, ali odjednom sam ugledao prekrasnu ženu u vjenčanici, koja je stopirala tik uz cestu. Stao sam i ona je ušla u automobil. Obasjala ju je tolika ljepota. Pitao sam je kamo ona to ide, a ona je odgovorila da ide u selo Hampovicu nedaleko od Šemovaca. Rekla mi je svoje ime, gdje živi i malo smo još razgovarali. Rekla mi je da želi iznenaditi svog dečka koji živi u susjednom selu. Kad smo došli na pola puta, pogledao sam u retrovizor, no nje više nije bilo. Ostala joj je jakna, mislio sam, očito ju je zaboravila. Ništa mi nije bilo jasno. Sljedeći dan sam otišao do njene kuće (sjećate se da mi je rekla adresu) kako bih joj vratio jaknu. Vrata mi je otvorila njezina majka sva uplakana. Shvatio sam da joj je to majka jer je svojom ljepotom bila nalik djevojci. Rekao sam joj koga trebam i pokazao joj jaknu. Plakala je toliko jako da to ni sam Bog nije vidio. Rekla mi je da je ona umrla još prije devet godina. Više nisam znao što bih mislio. Znači ja sam vozio DUH MRTVE DJEVOJKE! Iz Hampovice sam otišao otvorenih očiju i više nikoga nikad nisam vozio tko god da je stopirao!“
                                                      
Adriana Kovačević, 5. razred

